Kind ernstig beseer toe bus hom trefDie kind het onder meer ‘n kopbesering opgedoen. (Argieffoto: Unsplash) ŉ Elfjarige seuntjie is ernstig beseer toe ŉ bus hom raakgery het terwyl hy in Bereaweg in Durban fietsgery het. Kyle van Reenen, woordvoerder van Emer-G-Med, sê paramedici is Saterdag kort voor 14:00 na die toneel naby Essenwoodweg ontbied. Die kind het steeds in die pad gelê. Volgens Van Reenen het die seun ŉ ernstige hoofbesering opgedoen en het hy gevorderde lewensondersteuning nodig gehad om hom te stabiliseer voordat hy met ŉ ambulans na ŉ hospitaal geneem is. Die polisie ondersoek die oorsaak van die ongeluk.